**ELŐTERJESZTÉS**

**Körmend város Önkormányzata Képviselő-testülete 2016. november 24-i ülésére**

**Tárgy:** intézményvezetői megbízás véleményezése

Tisztelt Képviselő-testület!

A Klebersberg Intézményfenntartó Központ tájékoztatta Körmend város Önkormányzatát arról, hogy a Körmendi Kölcsey Ferenc Gimnázium vezetőjének, Laczó Tamásnak a megbízatása 2017. július 31-én lejár.

Az intézményfenntartó a jelenlegi vezetőnek kíván újabb vezetői megbízást adni.

A köznevelési törvény értelmében ez esetben a pályázat mellőzhető, feltéve, hogy az újabb megbízás adásával a nevelőtestület is egyetért.

A megbízás előtt a működtető Önkormányzat véleményét is beszerzi a fenntartó.

A fenntartó kéri ezért a Képviselő-testületet, hogy nyilvánítsa ki véleményét fenti ügyben.

Laczó Tamás igazgató urat a képviselők ismerik, az elmúlt 5 évben az igazgató már helytállt az intézmény vezetése terén. Igazgató úr az Önkormányzattal is mindig együttműködésre törekedett, javaslom, hogy a Testület támogató véleményt fogalmazzon meg a kinevezést illetően.

**HATÁROZATI JAVASLAT**

Körmend város Önkormányzata Képviselő-testülete Laczó Tamásnak, a Körmendi Kölcsey Ferenc Gimnázium igazgatójának újabb 5 évre szóló intézményvezetői megbízását, ennek szándékát támogatja, azzal maradéktalanul egyetért.

Körmend, 2016. november 14.

**Bebes István**

**polgármester**